_:n9084e80f2bb14b5d847045af6c8eb25dxb0
<http://schema.org/articleBody>
"ICC Women's T20 World Cup 2024: न्यूजीलैंड महिला क्रिकेट टीम ने एशिया कप की चैंपियन श्रीलंका को हराकर सेमीफाइनल की रेस को रोमांचक कर दिया है। वहीं न्यूजीलैंड की जीत और श्रीलंका की हार से टीम इंडिया की टेंशन भी थोड़ी बढ़ती हुई दिखाई दे रही है। अगर श्रीलंका की टीम न्यूजीलैंड को हरा देती तो टीम इंडिया के लिए सेमीफाइनल की राह काफी आसान हो जाती है। अब न्यूजीलैंड के पॉइंट्स टेबल में भारत के बराबर अंक हो गए हैं लेकिन टीम इंडिया नेट रनरेट बेहतर होने के चलते दूसरे और न्यूजीलैंड तीसरे पायदान पर है। ऑस्ट्रेलिया को हराना जरुरी! भारतीय टीम का मुकाबला आज विश्व कप की सबसे मजबूत टीम ऑस्ट्रेलिया से होने वाला है। ऑस्ट्रेलिया ने अभी तक इस टूर्नामेंट में एक भी मुकाबला नहीं हारा है। वहीं अब टीम इंडिया ये मुकाबला किसी भी कीमत पर जीतना चाहेगी। अगर भारतीय टीम इस मैच को जीत जाती है तो उसका सेमीफाइनल का टिकट लगभग पक्का हो जाएगा। लेकिन अगर ऑस्ट्रेलिया की टीम भारत को हरा देती है तो फिर टीम इंडिया को दूसरी टीमों के मैचों पर निर्भर रहना होगा और अंत में नेट रनरेट से भी फैसला हो सकता है। 🔹White Ferns strengthen their hand in Group A 🔹Sri Lanka end tournament without a win Read the full #NZvSL match report 📝⬇️#T20WorldCup # — ICC (@ICC) October 12, 2024 ये भी पढ़ें:- Women’s T20 World Cup 2024: सेमीफाइनल की रेस से 3 टीमें बाहर! 7 में छिड़ी जंग न्यूजीलैंड ने 8 विकेट से जीता मैच आईसीसी वुमेंस टी20 वर्ल्ड कप 2024 में 12 अक्टूबर को श्रीलंका और न्यूजीलैंड के बीच मैच खेला गया। इस मैच को कीवी टीम ने 8 विकेट से अपने नाम किया। मैच में पहले बल्लेबाजी करते हुए श्रीलंका की टीम 20 ओवर में 5 विकेट खोकर 115 रन ही बना पाई थी। श्रीलंका की तरफ से बल्लेबाजी करते हुए कप्तान चमारी अथापथु ने सबसे ज्यादा 35 रनों की पारी खेली। New Zealand claim a thrilling victory over Sri Lanka to strengthen semi-final case! 👌 📝:  #T20WorldCup #WhateverItTakes pic.twitter.com/TtEcBn1Yro — ICC (@ICC) October 12, 2024 इसके बाद 116 रन के लक्ष्य को न्यूजीलैंड ने 17.3 ओवर में 2 विकेट खोकर हासिल कर लिया था। न्यूजीलैंड की तरफ से बल्लेबाजी करते हुए जॉर्जिया प्लिम्मर ने 44 गेंदों पर 53 रनों की पारी खेली। जिसमे चार चौके शामिल थे। इस जीत के साथ ही न्यूजीलैंड ने अपनी सेमीफाइनल में पहुंचने की उम्मीदों को ओर ज्यादा मजबूत किया है। ये भी पढ़ें:- एशिया कप 2024 के लिए हुआ टीम इंडिया का ऐलान, रोहित के चहेते खिलाड़ी को मिली कप्तानी"
<https://hindi.news24online.com/sports-news/euro-2024-final-spain-vs-england-spain-win-2-1-4th-euro-title-mikel-oyarzabal/785474/amp/>